फोहोरबाट निस्कने दुर्गन्ध र हानिकारक रसायनले एकातिर सहरी क्षेत्रलाई दिन प्रतिदिन दूषित बनाइरहेका छ भने अर्कातिर कृषिप्रधान देश भएर पनि आवश्यक मल तथा विषादी विदेशबाट आयात भइरहेको छ । यसै समस्यालाई समाधान गर्ने जुक्तिको खोजिमा रहेका एक नेपाली बैज्ञानिकले यी दुबै समस्याको समाधानका लागि देशभरिका विभिन्न ठाउँमा पाइने लाभदायक प्राकृतिक जीवाणुहरुको समूहबाट एक विशिष्ट बस्तु बनाएका छन् । त्यो हो जीवातु । तरकारी तथा फलफूलमा प्रयोग गरिने उक्त जीवातुलाई नेपलिज् फार्मिङ इन्स्टिच्युटका मुख्य वैज्ञानिक खड्गभक्त पौड्यालले गुरु स्व. भरतराज शर्माको निर्देशनमा बनाएका हुन् । नेपाली चलनचल्तीको प्रांगारिक खेती प्रणाली मंहगो भएका कारणले सिमित व्यक्तिको पहुँचमा मात्र रहेको छ ।
